มีอะไรกับแฟนค่ะ แต่ไม่ได้สอดใส่ ถูไถกันภายนอก แฟนใส่ถุงยาง แล้วถุงยางก็ขาดค่ะ ขาดตอนที่เสร็จพอดี น้ำอสุจิมันเลอะตรงปากช่องคลอดอ่ะค่ะ ก็เลยตัดสินใจกินยาคุมฉุกเฉิน อยากทราบว่า จะท้องไหมคะ เปอร์เซ็นสูงไหม
สวัสดีค่ะ การถูไถอวัยวะเพศภายนอกกัน หากฝ่ายชายใส่ถุงยางอนามัย แต่ถุงยางอนามัยขาด แล้วได้มีการหลั่งน้ำอสุจิมาโดนปากช่องคลอด ก็อาจมีโอกาสตั้งครรภ์ได้ แต่ก็ถือว่าน้อย และหากได้ทานยาคุมฉุกเฉินไป โอกาสในการตั้งครรภ์ก็ถือว่าแทบไม่มีค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ